
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 541 

30 Μαρτίου 2004 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Ψήφιση Οργανισμού Εσωτερικής Υπηρεσίας του Ν.Π. 
με την επωνυμία «ΚΑΠΗ Δήμου Δοξάτου Ν. Δρά¬ 


μας». 1 

Έγκριση της 181/27.10.2003 απόφασης του δημοτι¬ 
κού Συμβουλίου Λευκασίου περί τροποποίησης 

του Οργανισμού Εσωτερικής Υπηρεσίας. 2 

Τροποποίηση Οργανισμού Εσωτερικής Υπηρεσίας 

Δήμου Πτελεού Ν. Μαγνησίας. 3 

Τροποποίηση του Οργανισμού Εσωτερικής Υπηρε¬ 
σίας του Δήμου Θεσσαλονίκης Ν. Θεσσαλονίκης. 4 
Τροποποίηση του Οργανισμού Εσωτερικής Υπηρε¬ 
σίας του Δήμου Χιλιοχωρίων Ν. Μεσσηνίας. 5 

ΔΙΟΡΘΩΣΕΙΣ ΣΦΑΛΜΑΤΩΝ 


Διόρθωση σφάλματος στην Φ.99574/1485/22.1.2004 
απόφαση πολιτογράφησης του αλλογενούς αλλο¬ 
δαπού ΜΠΑΡΖΑΝΙ ΣΟΛΕΙΜΑΝ του Χασσάν. 6 


ΑΠΟΦΑΣΕΙ Σ 

Αριθ. 11702 (1) 

Ψήφιση Οργανισμού Εσωτερικής Υπηρεσίας του Ν.Π. με 
την επωνυμία «ΚΑΠΗ Δήμου Δοξάτου Ν. Δράμας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

α) του άρθρου 12 του Ν. 1188/81 όπως αντικαταστάθη- 
καν με τις όμοιες του άρθρου 8 παρ. 5 του Ν. 2307/95 και 
του άρθρου 1 παρ. 2 του Ν. 2503/97. 
β) των άρθρων 26,198 και203τουΔ.Κ.Κ. (Π.Δ. 410/95). 

2. Την 3/2003 απόφαση του Διοικητικού Συμβουλίου του 
Δημοτικού Ν.Π. ΚΑΠΗ Δήμου Δοξάτου. 

3. Την 287/2003 απόφαση - γνωμοδότηση του Δημοτι¬ 
κού Συμβουλίου Δοξάτου. 

4. Την 73/2003 απόφαση - γνωμοδότηση του Υπηρεσια¬ 
κού Συμβουλίου του άρθρου 8 του Ν. 2307/95. 

2. Την 2550/1.10.2003(ΦΕΚ 1588/τ.Β/27.10.2003) από¬ 


φαση Γ.Γ.Π.Μ.Θ. «Μεταβίβαση αρμοδιοτήτων στους Δι¬ 
ευθυντές Τοπικών Αυτοδιοικήσεων και στους Τμηματάρ- 
χεςτων ιδίων Υπηρεσιών, αποφασίζουμε: 

Εγκρίνουμε την 3/2003 απόφαση του Διοικητικού Συμ¬ 
βουλίου του ΚΑΠΗ Δήμου Δοξάτου με την οποία ψηφίζε¬ 
ται ο Ο.Ε.Υ. του Ν.Π. του Δήμου. 

ΟΡΓΑΝΙΣΜΟΣ 

ΕΣΩΤΕΡΙΚΗΣ ΥΠΗΡΕΣΙΑΣ ΤΟΥ ΝΟΜΙΚΟΥ ΠΡΟΣΩΠΟΥ 
ΜΕ ΤΗΝ ΕΠΩΝΥΜΙΑ «Κ.Α.Π.Η. ΔΗΜΟΥ ΔΟΞΑΤΟΥ» 

Το Νομικό Πρόσωπο θα λειτουργεί σε επίπεδο τμή¬ 
ματος. 

Άρθρο Ιο 

Η Υπηρεσία του νομικού προσώπου Κ.Α.Π.Η. Δήμου Δο¬ 
ξάτου συγκροτείται σε Τμήμα Κ.Α.Π.Η. Δήμου Δοξάτου με 
τα παρακάτω γραφεία: 

1. Γραφείο Α' Κ.Α.Π.Η. 

2. Γραφείο Β' Κ.Α.Π.Η. 

3. Γ ραφείο Γ Κ.Α.Π.Η. Κάθε γραφείο στελεχώνεται από 
τις κάτωθι ειδικότητες: 

Α) Κοινωνικού Λειτουργού. 

Β) Φυσιοθεραπευτή/Φυσιοθεραπεύτριας. 

Γ) Αδελφού / Αδελφής Νοσοκόμου - Νοσηλευτή / Νοση- 
λεύτριας. 

Δ) Εργοθεραπευτή/Εργοθεραπεύτριας. 

Ε) Οικογενειακού/Οικογενειακής Βοηθού. 

Άρθρο 2ο 

Αρμοδιότητες Τμήματος 

Οι αρμοδιότητες ανά Τμήμα είναι οι κάτωθι: 

Επιμελείται την εφαρμογή όλων των προγραμμάτων 
του παραρτήματος του Κ.Α.Π.Η. στη γεωγραφική περιο¬ 
χή που του αφορά. 

Ευθύνεται για την εύρυθμη λειτουργία του και την τή¬ 
ρηση του κανονισμού λειτουργίας. 

Ευθύνεται για την προώθηση και εφαρμογή όλων των 
προγραμμάτων και δραστηριοτήτωντου Τμήματος σε συ¬ 
νεργασία με το υγειονομικό και βοηθητικό προσωπικό. 

Εποπτεύει όλο το προσωπικό του Τμήματος για την σω¬ 
στή εκτέλεση των καθηκόντωντου. 

Εισηγείται στη Διεύθυνση τις ανάγκες του Τμήματος σε 
προσωπικό και πόσης φύσεως εξοπλισμό καθώς και την 
επιμόρφωση του προσωπικού. 

Είναι υπεύθυνος για τις συγκεντρώσεις του προσωπι¬ 
κού καθώς και των μελών. 

Τηρείτο απαραίτητα βιβλία. 

Ασκεί και όλα τα καθήκοντα του κλάδου του. 

Άρθρο 3ο 

Οργανική σύνθεση προσωπικού 
Οι θέσεις προσωπικού ορίζονται ως εξής: 

Α. Τακτικού Προσωπικού Κατηγορία ΤΕ 

1. Κλάδος ΤΕ - Κοινωνικών Λειτουργών 
Δύο (2) θέσεις. 

2. Κλάδος ΤΕ - Αδελφών ή Νοσηλευτών 
Δύο (2) θέσεις. 

3. Κλάδος ΤΕ - Φυσιοθεραπευτών 
Μία (1) θέση. 

4. Κλάδος ΤΕ - Εργοθεραπευτών 
Μία (1) θέση Κατηγορία ΔΕ. 

1. Κλάδος ΔΕ - Βοηθών Νοσοκόμων 
Μία (1) θέση Κατηγορία Υ.Ε. 

2. Κλάδος Υ.Ε. - Οικογενειακών Βοηθών 
Δύο (2) θέσεις. 

Β. Μόνιμου προσωπικού προσωποπαγών θέσεων Κατη¬ 
γορία ΤΕ. 

1. Κλάδος ΤΕ - Κοινωνικών Λειτουργών 
Μία (1) θέση. 

2. Προσωπικό ιδιωτικού δικαίου αορίστου χρόνου Κλά¬ 
δος ΤΕ - Αδελφών Νοσηλευτών 

Μία (1) θέση. 

Κατηγορία Υ.Ε. 

1. Κλάδος Υ.Ε. - Οικογενειακών Βοηθών 
Μία (1) θέση 

Γ. Προσωπικό εποχιακών αναγκών. 

Το Νομικό Πρόσωπο μπορεί να προσλαμβάνει κάθε 
έτος τέσσερις (4) υπαλλήλους, διαφορετικών ειδικοτή¬ 
των με σχέση εργασίας ιδιωτικού δικαίου ορισμένου χρό¬ 
νου για την κάλυψη εποχιακών αναγκών. 

Άρθρο 4ο 

Προϊστάμενοι Υπηρεσιακών Μονάδων 
Προϊστάμενοι των Τμημάτων επιλέγονται μόνιμοι υπάλ¬ 
ληλοι από τους κλάδους Τ.Ε. Κοινωνικών Λειτουργών και 
εν ελλείψει αυτών από τους κλάδους Τ.Ε. Φυσιοθεραπευ¬ 
τών, Τ.Ε. Αδελφών Νοσοκόμων, Τ.Ε. Εργοθεραπευτών. 

Η επιλογή προϊσταμένων όλωντων βαθμιδών γίνεται σύμ¬ 
φωνα με τις εκάστοτε ισχύουσες νομοθετικές διατάξεις. 

Άρθρο 5ο 
Τελικές διατάσεις 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τις άδειες, τις μετα¬ 
βολές της υπηρεσιακής κατάστασης, το προβάδισμα, τις 
ηθικές αμοιβές, τα πειθαρχικά αδικήματα, τη λύση της 
υπαλληλικής σχέσης και την ιατροφαρμακευτική περί¬ 
θαλψη των υπαλλήλων εφαρμόζονται οι εκάστοτε ισχύ- 
ουσες νομοθετικές διατάξεις. 

Η κατανομή του προσωπικού στη Διεύθυνση και τα Τμή¬ 
ματα γίνεται πάντοτε με απόφαση του Προέδρου του Δ.Σ. 
ανάλογα με τις ανάγκες των υπηρεσιών, τα προσόντα των 
υπαλλήλων, την πείρα και τις γνώσεις τους σε ειδικά αντι¬ 
κείμενα κατά την οποία (κατανομή) θα εξετάζονται και τυ¬ 
χόν ειδικές ανάγκες των υπαλλήλων (μητέρες ανηλίκων 
τέκνων, έγκυες γυναίκες, τόπος διαμονής κ.λ.π.). 

Προϊστάμενοι Διεύθυνσης και Τμημάτων ορίζονται πά¬ 
ντοτε με απόφαση Προέδρου του Δ.Σ. οι κρινόμενοι από 
το Υπηρεσιακό Συμβούλιο υπάλληλοι αναπληρούμενοι, 
σε περίπτωση απουσίας τους ή κωλύματος τους από τον 
κατά βαθμό αρχαιότερο υπάλληλο της αυτής υπηρεσίας. 

Η ισχύς του παρόντος Οργανισμού αρχίζει από τη δη¬ 
μοσίευση του στην Εφημερίδα της Κυβέρνησης. 


Άρθρο 6ο 

Ακροτελεύταιο άρθρο - Κάλυψη δαπάνης 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά κλάδο καλύπτουν όλους 
τους εργαζόμενους στο Κ.Α.Π.Η. Δήμου Δοξάτου ανε¬ 
ξαρτήτως σχέσης εργασίας καθώς και ορισμένο επιπλέ¬ 
ον αριθμό θέσεων για την κάλυψη των υφισταμένων και 
μελλοντικών αναγκών του Κ.Α.Π.Η. 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη ρυθμίζεται από τον κανονι¬ 
σμό λειτουργίας του Κ.Α.Π.Η. 

Από την ψήφιση του παραπάνω Ο.Ε.Υ. προκαλείται δα¬ 
πάνη σε βάρος του προϋπολογισμού του οικονομικού 
έτους 2003, ο οποίος ενισχύεται από τους Κ.Α.Π., ύψους 
150.000,00 Ευρώ περίπου εφόσον προσληφθούν όλοι και 
για τα επόμενα οικονομικά έτη το ύψος της δαπάνης δεν 
μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 12 Δεκεμβρίου 2003 

Με εντολή Γ ενικού Γ ραμματέα Περιφέρειας 
Η Διευθύντρια 
Μ.ΤΣΙΑΡΑ 
-♦- 

Αριθ. 1684 (2) 

Έγκριση της 181/27.10.2003 απόφασης του δημοτικού 
Συμβουλίου Λευκασίου περί τροποποίησης του Οργα¬ 
νισμού Εσωτερικής Υπηρεσίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθ. 8παρ. 5 του Ν. 2307/1995, 18 
του Ν. 2539/1997, 13 παρ. 1 του Ν. 2672/1998 12 του Ν. 
1188/81 και των Π.Δ/των 37α/87 και 22/1990, καθώς και 
την ισχύουσα νομοθεσία «περί αρμοδιοτήτων των Ο.Τ.Α. 
Α' βαθμού». 

2. Την 181/2003 απόφαση του Δημοτικού Συμβουλίου 
Λευκασίου «περί τροποποίησης του ισχύοντος Ο.Ε.Υ. του 
Δήμου. 

3. Την 1-5/22.1.2004 γνωμοδότηση του Υπηρεσιακού 
Συμβουλίου υπαλλήλων Ο.Τ.Α. Ν. Αχαιός. 

4. Την 16964/3.11.99 απόφασή μας, η οποία δημοσιεύ¬ 
τηκε στο ΦΕΚ 2154/τ. Β714.12.1999 «περί ψήφισης νέου 
Ο.Ε.Υ. του Δήμου Λευκασίου». 

5. Την 10421/11.7.2003 απόφασή μας που δημοσιεύτη¬ 
κε στο ΦΕΚ 1090/τ.Β'/5.8.2003 «περί τροποποίησης του 
Ο.Ε.Υ. του Δήμου Λευκασίου». 

6. Τις διατάξεις του άρθρου 27 του Ν. 2081/1991 με το 
οποίο προστέθηκε νέο άρθρο 29Α στο Ν. 1558/1985 για 
τον έλεγχο των δαπανών που προκαλούν οι κανονιστικές 
διοικητικές πράξεις. 

7. Τις διατάξεις του άρθρου 22 παρ. 9 του Ν. 3051/2002 
(ΦΕΚ220/τ.Α'/20.9.2002). 

8. Την241Γ.Γ./18.08.1998 (ΦΕΚ939/τ. Β/1.9.1998) εξου- 
σιοδοτική απόφαση του Γ ενικού Γ ραμματέα Περιφέρειας, 
με την οποία η αρμοδιότητα αυτή μεταβιβάστηκε στο Γ ενι¬ 
κό Διευθυντή Περιφέρειας, καθώς και το δικαίωμα να υπο¬ 
γράφουν «Με εντολή Γ.Γ. Περιφέρειας», αποφασίζουμε: 

Εγκρίνουμε την 181/2003 απόφαση του Δημοτικού 
Συμβουλίου Δήμου Λευκασίου «περί τροποποίησης και 

συμπλήρωσης του Οργανισμού Εσωτερικής Υπηρεσίας 
του Δήμου Λευκασίου» και με την πρόβλεψη, όπως πα¬ 
ρακάτω: 

1. Συστήνεται μία (1) θέση τακτικού προσωπικού κατη¬ 
γορίας και κλάδου ΔΕ28 Χειριστών μηχανημάτων (χωμα- 
τουργικών) έργων. 

Κατά τα λοιπά ισχύουν οι 16964/3.11.99 και 10421/ 
11.7.2003 αποφάσεις μας. 

Με την παρούσα προκαλείται δαπάνη σε βάρος του 
προϋπολογισμού του Δήμου Λευκασίου, το ύψος της 
οποίας θα ανέλθει στο ποσό των 20.000 ευρώ και έχει εγ¬ 
γράφει στους αντίστοιχους ΚΑΕ του προϋπολογισμού 
του Δήμου Λευκασίου οικ. έτους 2004 και επομένων ετών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 19 Φεβρουάριου 2004 

Με εντολή Γενικού Γραμματέα Περιφέρειας 
Ο Γενικός Διευθυντής κ.α.α. 

ΧΛΟΗ ΚΑΤΣΟΥΛΑ 

-*- 

Αριθ. 17923 (3) 

Τροποποίηση Οργανισμού Εσωτερικής Υπηρεσίας 
Δήμου Πτελεού Ν. Μαγνησίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 12 του Ν. 1188/81, όπως 
αντικαταστάθηκε μετηνπαρ. 5 άρθρου 8 Ν. 2307/95. 

2. Τις διατάξεις του Π.Δ. 37/87 όπως συμπληρώθηκε με¬ 
τά Π.Δ. 22/90 και 50/2001. 

3. Την 64/1999 απόφαση του Δημοτικού Συμβουλίου 
Πτελεού με την οποία ψηφίστηκε ο Οργανισμός Εσωτερι¬ 
κής Υπηρεσίας (αριθμ. εγκριτ. 1258/78/7.5.1999 ΦΕΚ. 
773/τ.Β'/19.5.1999). 

4. Την 41/2003 απόφαση του Δημοτικού Συμβουλίου 
Πτελεού με την οποία εγκρίθηκε η τροποποίηση του 
Ο.Ε.Υ. για του λόγους που αναφέρονται σ’ αυτή. 

5. Την 2/2003 σύμφωνη γνωμοδότηση του Υπηρεσιακού 
Συμβουλίου ΟΤΑ Ν. Μαγνησίας. 

6. Την 16238/2001 (ΦΕΚ597/Β/2001), αποφασίζουμε: 

Εγκρίνουμε την 41/2003 απόφαση του Δ.Σ. Πτελεού με 

την οποία τροποποιείται το άρθρο 3 παρ. 2 του Οργανι¬ 
σμού Εσωτερικής Υπηρεσίας ως εξής 

Άρθρο 3 

2. ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΔΗΜΟΣΙΟΥ ΔΙΚΑΙΟΥ 

- Κλάδος ΠΕΙ Διοικητικών δύο (2) θέσεις. 

- Κλάδος ΠΕ Οικονομικού - Λογιστικού μία (1) θέση. 

- Κλάδος ΤΕ 19 Πληροφορικής δύο (2) θέσεις. 

- Κλάδος ΤΕ 22 Δ/σης Μονάδων Τοπ. Αυτ/σης μία (1) θέ¬ 
ση. 

- Κλάδος ΔΕ 23 δύο θέσεις ειδικό ένστολο προσωπικό 
Δημοτικής Αστυνομίας. 

Η παρούσα δεν προκαλεί δαπάνη σε βάρος του Προϋ¬ 
πολογισμού του Δήμου Πτελεού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 26 Ιανουάριου 2004 

Με εντολή Γ ενικού Γ ραμματέα Περιφέρειας 
Η Διευθύντρια 
ΔΑΝΑΗ ΧΡΙΣΤΟΓΙΑΝΝΗ 


Αριθ. 6.022 (4) 

Τροποποίηση του Οργανισμού Εσωτερικής Υπηρεσίας 
του Δήμου Θεσσαλονίκης Ν. Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: α) Των άρθρων 3 και 12 του 
Ν.1188/1981 "Περί κυρώσεως του Κώδικος, περί κατα- 
στάσεως προσωπικού οργανισμών εσωτερικής υπηρε¬ 
σίας", όπως τροποποιήθηκε με το άρθρο δπαραγρ. 5 του 
Ν. 2307/1995 "Προσαρμογή νομοθεσίας Υπουργείου 
Εσωτερικών στις διατάξεις για τη Νομαρχιακή Αυτοδιοί¬ 
κηση και άλλες διατάξεις", β)Τιςδιατάξειςτηςπαραγρ. 12 
του άρθρου 18 του 2503/1997, όπως τροποποιήθηκε με 
τις όμοιες της παραγρ. 9 του άρθρου 18 του Ν. 2539/ 
1997, γ) του άρθρου 27 του Ν. 2081/1985 με το οποίο προ¬ 
στίθεται το άρθρο 29Α στο Ν. 1558/1985 "Κυβέρνηση και 
Κυβερνητικά Οργανα" και γ) Του άρθρου 106 του Δημοτι¬ 
κού και Κοινοτικού Κώδικα (Π.Δ. 410/1995)). 

2. Του Π.Δ. 50/2001 "Καθορισμός προσόντων διορισμού 
σε θέσεις φορέων του δημόσιου τομέα", όπως τροποποι¬ 
ήθηκε με το Π.Δ. 347/2003, καθώς και του Π.Δ. 37Α/1987, 
όπως τροποποιήθηκε και συμπληρώθηκε με το Π.Δ. 22/ 
1990. 

3. Την 2.496/2003 απόφαση του δημοτικού συμβουλίου 
Θεσσαλονίκης, με την οποία τροποποιείται ο Οργανισμός 
Εσωτερικής Υπηρεσίας του δήμου αυτού. 

4. Τη γνώμη του υπηρεσιακού συμβουλίου υπαλλήλων 
του δήμου Θεσσαλονίκης, όπως διατυπώθηκε στο πρα¬ 
κτικό συνεδριάσεώς του 1/28.1.2004, για την τροποποίη¬ 
ση του Οργανισμού Εσωτερικής Υπηρεσίας του. 

5. Την απόφαση του Γενικού Γραμματέα Περιφέρειας 
Κεντρικής Μακεδονίας 5.631/26.7.2000 (Φ.Ε.Κ. 1032/Β/ 
22.8.2000) "Ορισμός εισηγητών και μεταβίβαση εξουσίας 
υπογραφής "Με εντολή Γ ενικού Γ ραμματέα" αποφάσεων, 
και άλλων πράξεων στο Γενικό Διευθυντή, Διευθυντές και 
προϊσταμένους Τμημάτων και Γ ραφείων των υπηρεσιών 
της Περιφέρειας", όπως αναδημοσιεύτηκε στο Φ.Ε.Κ. 
1339/τ.Β/6.11.2000, αποφασίζουμε: 

Τροποποιούμε τον Οργανισμό Εσωτερικής Υπηρεσίας 
του δήμου Θεσσαλονίκης, κατά τα οριζόμενα στην 
2.496/2003 απόφαση του δημοτικού συμβουλίου, ως 
εξής: 

Α) Συστήνεται νέο Τμήμα στη Δ/νση Μελετών Αρχιτε¬ 
κτονικών Έργων, το «Τμήμα Προγραμματισμού, Σχεδια- 
σμού και Ανάπτυξης», το οποίο θα έχει τις ακόλουθες αρ¬ 
μοδιότητες: 

Προγραμματισμό και σχεδιασμό έργων αναζήτηση 
προσκλήσεων για χρηματοδότηση, προετοιμασία και 
υποβολή προτάσεων, παρακολούθηση της χρηματοδό¬ 
τησης των έργων που θα γίνουν στο Δήμο Θεσσαλονίκης 
(παρακολούθηση των έργων, από τη φάση της δημοπρά- 
τησης μέχρι την παραλαβή του έργου). 

Συμμετοχή σε επιμορφωτικά προγράμματα, συνέδρια, 
ημερίδες και εκδηλώσεις με στόχο την ενημέρωση σε θέ¬ 
ματα που αφορούν το αντικείμενο του Τμήματος. 

Αναλυτικότερα οι αρμοδιότητες του τμήματος αφο¬ 
ρούν: 

Α. Υποβολή Προτάσεων 

Ενημέρωση για τις τρέχουσες προκηρύξεις 

Πηγές πληροφόρησης της Υπηρεσίας αποτελούν οι 
ιστοσελίδες των διαφόρων φορέων (Ευρωπαϊκή Ένωση - 

Υπουργεία - Περιφέρεια Κεντρικής Μακεδονίας) και τα 
έγγραφα των αντίστοιχων φορέων που ενημερώνουν το 
Δήμο για τις τρέχουσες προσκλήσεις. 

Ενημέρωση των Υπηρεσιών του Δήμου και λοιπών 
εμπλεκομένων φορέων 

Εξετάζεται αν στην τρέχουσα πρόσκληση ο Δήμος είναι 
τελικός δικαιούχος της χρηματοδότησης όπως επίσης αν 
οι κατηγορίες των έργων που μπορούν να προταθούν εν¬ 
διαφέρουν το Δήμο. 

Ακολούθως ενημερώνονται αναλυτικά οι αρμόδιες Υπη¬ 
ρεσίες του Δήμου και οι λοιποί εμπλεκόμενοι φορείς. 

Υποβολή προτάσεων σε συνεργασία με τις Υπηρεσίες 
του Δήμου και λοιπούς φορείς 

Η Υπηρεσία με βάση τον Στρατηγικό Σχεδίασμά, τον 
προγραμματισμό που έχει προηγηθεί για μία πενταετία 
και γνωρίζοντας το Τεχνικό Πρόγραμμα του Δήμου προ- 
καλεί συσκέψεις με τις αρμόδιες Υπηρεσίες του Δήμου 
και λοιπούς εμπλεκόμενους φορείς με σκοπό την αξιο¬ 
ποίηση, αφ' ενός μεν των ανοικτών προσκλήσεων και αφ 
ετέρου των υφισταμένων προμελετών ή μελετών. 

Εφόσον οριστικοποιηθεί το προς υποβολή έργο, συ¬ 
γκεντρώνονται τα απαραίτητα δικαιολογητικά ώστε να 
συμπληρωθεί το Τεχνικό Δελτίο και να υποβληθεί ο σχετι¬ 
κός φάκελος. 

Παρακολούθηση υποβολής προτάσεων 

Η υποβολή της πρότασης ακολουθείται από διαρκή έγ¬ 
γραφη και τηλεφωνική επικοινωνία με την συμπλήρωση ή 
τροποποίηση στοιχείων σύμφωνα με τις παρατηρήσεις 
του φορέα, στον οποίο έχει υποβληθεί η πρόταση. 

Επίσης πραγματοποιούνται συσκέψεις και έλεγχοι, επι 
τόπου και στους δύο φορείς. 

Παρακολούθηση ένταξης έργων 

Εφόσον η πρόταση θεωρηθεί ότι πληροί τα κριτήρια της 
προκήρυξης, ανακοινώνεται η απόφαση ένταξης από τον 
αντίστοιχο Υπουργό ή τον φορέα από τον οποίο προέρ¬ 
χεται η χρηματοδότηση. 

Με την έγκριση του έργου ο Δήμος Θεσσαλονίκης πα- 
ραλαμβάνει το Τεχνικό Δελτίο, μαζί με σχόλια για πιθανές 
τροποποιήσεις της πρότασης, ενώ κάνει τις απαραίτητες 
ενέργειες για την έγκριση διάθεσης πίστωσης. 

Τήρηση αρχείου προτάσεων 

Η Υπηρεσία υποχρεούται να διατηρεί πλήρες αρχείο για 
την κάθε πρόταση που έχει υποβληθεί είτε αυτή εγκριθεί, 
είτε απορριφθεί π.χ αντίγραφο μελέτης, Τεχνικό Δελτίο, 
σημειώσεις συναντήσεων, εισερχόμενη και εξερχόμενη 
αλληλογραφία, οικονομικά στοιχεία, στοιχεία συνεργα¬ 
τών, Αποφάσεις Δημοτικού Συμβουλίου και άλλες αδειο- 
δοτήσεις, άλλα στοιχεία (όπως φωτογραφικό υλικό 
κ.λ.π.). 

Β. Προώθηση έγκρισης που αφορά: 

α) εκπόνηση Μελέτης 

β) υλοποίηση Έργου 

Με την έγκριση της χρηματοδότησης για την εκπόνηση 
μελέτης ή την υλοποίηση έργου, ακολουθείται η εξής δια¬ 
δικασία: 

Ενημέρωση των Υπηρεσιών του Δήμου και λοιπών 
εμπλεκομένων φορέων 

Οι εμπλεκόμενες Υπηρεσίες του Δήμου και οι αντίστοι¬ 
χοι φορείς, ενημερώνονται για την έγκριση χρηματοδό¬ 
τησης του έργου και για την διαδικασία που πρέπει να 
ακολουθηθεί προκειμένου να υλοποιηθεί το έργο. 

Συνεργασία με τις Υπηρεσίες του Δήμου και λοιπούς 
εμπλεκόμενους φορείς 


Για την προώθηση της υλοποίησης του έργου γίνονται 
οι απαραίτητες συσκέψεις ώστε να προετοιμασθούν οι 
αρμόδιες Υπηρεσίες του Δήμου και οι συνεργαζόμενοι 
φορείς (εφόσον υφίστανται) για τις απαιτούμενες εγκρί¬ 
σεις, αδειοδοτήσεις, εκπόνηση μελετών κ.λ.π.. 

Παρακολούθηση υλοποίησης του έργου 

Γ ια την ορθή υλοποίηση, παρακολούθηση και διαχείρι¬ 
ση του έργου αποστέλλονται έγκαιρα στους αρμόδιους 
φορείς χρηματοδότησης κάθε μήνα ή όποτε απαιτηθεί 
ανάλογα με την περίπτωση: 

- Επικαιροποιημένο Τεχνικό Δελτίο 

- Μελέτη Εφαρμογής 

- Οικοδομική Άδεια εφόσον απαιτείται 

- Όλες οι απαιτούμενες εγκρίσεις και δημοσιεύσεις 

- Τα τεύχη δημοπράτησης για προέγκριση 

- Αποτελέσματα διαγωνισμού και σχέδιο Σύμβασης 

- Η υπογεγραμμένη σύμβαση από τον ανάδοχο 

- Οι συγκεντρωτικοί πίνακες 

- Οι Καρτέλες Έργου 

- Τα Μηνιαία ή Τριμηνιαία Δελτία 

- Τα αιτήματα έγκρισης Προϋπολογισμού, Διάθεσης Πί¬ 
στωσης και Τροποποιήσεις Προϋπολογισμού 

- Ανακεφαλαιωτικοί Πίνακες Έργου (ΑΠΕ) 

- Καρτέλα Περαίωσης 

Τήρηση αρχείου έργων 

Η Υπηρεσία υποχρεούται να διατηρεί πλήρες αρχείο για 
το κάθε έργο που έχει εγκριθεί και υλοποιείται ή έχει υλο¬ 
ποιηθεί π.χ. αντίγραφο μελέτης, Τεχνικό Δελτίο, σημειώ¬ 
σεις συναντήσεων, εισερχόμενη και εξερχόμενη αλληλο¬ 
γραφία, οικονομικά στοιχεία, στοιχεία συνεργατών, Απο¬ 
φάσεις Δημοτικού Συμβουλίου και άλλες αδειοδοτήσεις, 
άλλα στοιχεία (όπως φωτογραφικό υλικό κ.λ.π.). 

Η Υπηρεσία για όλα τα παραπάνω διατηρεί πλήρη φά¬ 
κελο έργου στο αρχείο της και είναι υποχρεωμένη να συ¬ 
ντάσσει απολογιστικά έγγραφα σε συνεργασία με άλλες 
Υπηρεσίες του Δήμου τουλάχιστον για μία πενταετία με¬ 
τά την Περαίωση του έργου. 

Στο εν λόγω Τμήμα θα προΐσταται υπάλληλος από τους 
κλάδους ΠΕ 3, ΠΕ 4, ΠΕ 5. 

Για την πλήρη λειτουργία του Τμήματος απαιτείται η 
στελέχωσή του από τις εξής ειδικότητες: 

-1 Αρχιτέκτονα Μηχανικό (ΠΕ 4) με εμπειρία ή μεταπτυ¬ 
χιακό στην Πολεοδομία - Χωροταξία. 

-1 Αρχιτέκτονα Μηχανικό (ΠΕ 4) με εμπειρία ή σπουδές 
σχετικές με τον πολιτισμό. 

- 1 Αρχιτέκτονα Τοπίου (ΠΕ 4) με εμπειρία ή μεταπτυ¬ 
χιακό στην Περιφερειακή Ανάπτυξη ή Γεωπόνο (ΠΕ 9) ή 
Τεχνολόγο Γεωπονίας (ΤΕ 13) με εμπειρία ή σπουδές 
στην Περιφερειακή Ανάπτυξη. 

- 1 Αρχιτέκτονα Μηχανικό ή Μηχανολόγο Μηχανικό ή 
Πολιτικό Μηχανικό με εμπειρία ή μεταπτυχιακό σε θέμα¬ 
τα διοίκησης (ΠΕ 4 ή ΠΕ 5 ή ΠΕ 3). 

-1 Πολιτικό Μηχανικό (ΠΕ 3) ή Τεχνολόγο Πολιτικό Μη¬ 
χανικό (ΤΕ 3) με εμπειρία ή μεταπτυχιακό στην Περιφε¬ 
ρειακή Ανάπτυξη. 

- 1 Μηχανολόγο Μηχανικό (ΠΕ 5) με εμπειρία ή μετα¬ 
πτυχιακό στην Περιφερειακή Ανάπτυξη. 

- 1 Σχεδιαστή (ΔΕ 6) με εμπειρία στη σχεδίαση με ηλε¬ 
κτρονικό υπολογιστή και ειδικότερα στο ΑΙύΤΟΟΑΩ και το 
0.1.3. 

-1 Διοικητικό Υπάλληλο (ΔΕ 1) χειριστή Η/Υ που να γνω¬ 
ρίζει Αγγλικά για γραμματειακή υποστήριξη. 

-1 Κλητήρα (ΥΕ 1). 

Ως συντονιστές του έργου του Τμήματος θα ορίζονται ο 
εκάστοτε Γενικός Γραμματέαςτου Δήμου Θεσσαλονίκης, 
ο εκάστοτε Αντιδήμαρχος Αρχιτεκτονικού καθώς και ο 
Προϊστάμενος της Διεύθυνσης Μελετών Αρχιτεκτονικών 
Έργων. 

Β) Συστήνονται πενήντα πέντε (55) νέες τακτικές θέσεις 
κλάδου ΔΕ 28 - Χειριστών μηχανημάτων έργων, με βαθμό 
Δ' - Α'. 

Γ) Στη Διεύθυνση Κυκλοφορίας θα προΐσταται υπάλλη¬ 
λος και από τους κλάδους ΠΕ 4 - Αρχιτεκτόνων Μηχανι¬ 
κών και ΠΕ 6 - Τοπογράφων - Μηχ/κών. 

Δ) Στη Διεύθυνση Πρασίνου καθώς και στα τρία Τμήμα- 
τατηςΔ/νσης: 

1. Μελετών και Εκτελέσεως Έργων, 2. Συντηρήσεως 
Πρασίνου και 3. Δενδ/χιών, Αλσών, Φυτωρίων, θα 
προΐσταται υπάλληλος και από τον κλάδο ΠΕ 14 - Δασο¬ 
λόγων. 

Ε) Η ΔΙΕΥΘΥΝΣΗ ΔΗΜΟΤΙΚΗΣ ΚΑΤΑΣΤΑΣΗΣ 

αναμορφώνεται ως εξής: 

Αρμοδιότητες 

ΠΡΟΪΣΤΑΜΕΝΟΣ ΔΙΕΥΘΥΝΣΗΣ 

1. Είναι υπεύθυνος για τον προγραμματισμό, την οργά¬ 
νωση, τον έλεγχο και τον συντονισμό των Τμημάτων και 
Γ ραφείων που ελέγχει ιεραρχικά 

2. Υπογράφει μετά από σχετική Απόφαση Δημάρχου α) 
τα πάσης φύσεως έγγραφα που απευθύνονται προς ισό¬ 
τιμες και κατώτερες Αρχές, Οργανισμούς, Νομικά Πρό¬ 
σωπα και αφορούν προτάσεις, αιτήματα ή πληροφορίες 
που ανάγονται στην αρμοδιότητα των Τμημάτων της Δι¬ 
εύθυνσης και β) τα πάσης φύσεως πιστοποιητικά τα 
οποία, εκδίδονται απόταΤμήματα της Διεύθυνσης, εκτός 
από εκείνα που υπογράφονται από τους προϊσταμένους 
και υπαλλήλους των τμημάτων, όπως ορίζεται κάθε φορά 
με απόφαση του Δημάρχου. 

3. Ελέγχει και χρεώνει την εισερχόμενη πάσης φύσεως 
αλληλογραφία στα τμήματα της Διεύθυνσης. 

4. Μελετά την εξέλιξη της Νομοθεσίας, των Υπουργικών 
Αποφάσεων, των εγκυκλίων καθώς και κάθε θεσμική με¬ 
ταβολή που επηρεάζει την αστική κατάσταση των δημο¬ 
τών και τη στρατολογική, όσον αφορά τους άρρενες δη¬ 
μότες. Επίσης μελετά την εξέλιξη της Νομοθεσίας που 
αφορά τον Εκλογικό Νόμο και το Νόμο περί Μετανάστευ¬ 
σης. 

5. Υποβάλλει προτάσεις αρμοδίως στη Διοίκηση του Δή¬ 
μου για τη βελτίωση λειτουργίας της Διεύθυνσης. 

6. Υποβάλλει στοιχεία προϋπολογισμού και απολογι¬ 
σμού. 

7. Διεκπεραιώνει τις παραπάνω εργασίες με τη βοήθεια 
της Γραμματείας της Διεύθυνσης. 

ΓΡΑΦΕΙΟ ΓΡΑΜΜΑΤΕΙΑΣ ΚΑΙ ΑΡΧΕΙΟΥ 

1. Μεριμνά για τη γραμματειακή υποστήριξη της Διεύ¬ 
θυνσης 

2. Τηρεί αρχείο αλληλογραφίας της Διεύθυνσης. 

3. Επιμελείται της μισθοδοσίας του προσωπικού της 
Δ/νσης (Δημοσίου και Ιδιωτικού Δικαίου). 

4 Αρχειοθετεί, στους ειδικούς οικογενειακούς φακέ¬ 
λους των δημοτών, τις αποφάσεις Δημάρχου και τα πά¬ 
σης φύσεως έγγραφα που αφορούν τις μεταβολές προ¬ 
σωπικής και οικογενειακής τους κατάστασης. 

5. Επιμελείται των προμηθειών γραφικής ύλης, ειδών 
καθαριότητας και λοιπών αναλωσίμων υλικών που απαι¬ 
τούνται γαι τις ανάγκες της Διεύθυνσης με την α) σύντα¬ 
ξη εισηγήσεων β) έκδοση σχετικών αποφάσεων Δημάρ¬ 


χου γ) σύνταξη συμφωνητικών, καταστάσεων πληρωμής 
προμηθευτών δ) καταχώρηση τιμολογίων κ.λ.π. 

6. Χειρίζεται το τηλεφωνικό κέντρο και εξυπηρετεί όλα 
τα τμήματα της Διεύθυνσης. 

7) Χειρίζεται το φωτοαντιγραφικό μηχάνημα της Διεύ¬ 
θυνσης. 

I. ΤΜΗΜΑ ΔΗΜΟΤΟΛΟΓΙΟΥ 

1. Εκδίδει ατομικά πιστοποιητικά εγγραφής στο Δημο¬ 
τολόγια (ταυτότητας, σχολικής χρήσης, διορισμού κ.τ.λ.) 

2. Εκδίδει πιστοποιητικά οικογενειακής κατάστασης 
(απλά καθώς και ειδικού τύπου για στρατολογική χρήση 
και συντηρήσεως για αλλοδαπές αρχές). 

3. Εκδίδει πιστοποιητικά πλησιεστέρων συγγενών για 
αποδοχή κληρονομιάς (εφορία, συμβολαιογραφική χρή¬ 
ση, τράπεζες κ.τ.λ.) 

4. Εκδίδει βεβαιώσεις κατοικίας για μεταδημότευση κα¬ 
θώς και για άλλες χρήσεις (διαγωνισμοί, τελωνεία, κ.τ.λ.) 

5. Συντάσσει τις αποφάσεις Δημάρχου για τις εγγραφές 
των νεογέννητων στις υφιστάμενες οικογενειακές μερί¬ 
δες. 

6. Συντάσσει τις αποφάσεις Δημάρχου για τις διαγρα¬ 
φές δημοτών λόγω θανάτου από τις υφιστάμενες οικογε¬ 
νειακές μερίδες. 

7. Καταχωρίζει στα βιβλία του Δημοτολογίου τις απο¬ 
φάσεις μεταδημότευσης σε άλλους Δήμους διαγράφο¬ 
ντας τους αναφερόμενους σε αυτές δημότες. 

8. Αλληλογραφεί με άλλους ΟΤΑ, Νομαρχιακές Αυτοδι¬ 
οικήσεις, Προξενεία, Υπουργεία και άλλες Υπηρεσίες του 
Δημοσίου Τομέα καθώς και με τους δημότες. 

9. Συντάσσει αποφάσεις Δημάρχου που αφορούν μετα¬ 
δημοτεύσεις, μεταβολές και προσθήκες στο Δημοτολό¬ 
γιο (νέες οικογενειακές μερίδες, αλλαγές στοιχείων, υιο¬ 
θεσίες, αναγνωρίσεις κ.τ.λ.) 

10. Καταχωρίζει τις αποφάσεις Δημάρχου στα βιβλία 
του Δημοτολογίου καθώς και στο μηχανογραφημένο Δη¬ 
μοτολόγιο. 

11. Εισάγει στοιχεία στους ηλεκτρονικούς υπολογιστές 
προετοιμάζοντας τις οικογενειακές μερίδες ώστε να δι¬ 
ευκολύνεται η έκδοση πάσης φύσης πιστοποιητικών. 

12. Εκδίδει, άδειες πολιτών Γάμων και διεκπεραιώνει τις 
διαδικασίες τέλεσης αυτών. 

13. Συντηρείτο βιβλία Δημοτολογίου. 

14. Περιλαμβάνει δικαιολογητικά πολιτογράφησης αλ¬ 
λοδαπών και τα διαβιβάζει αρμοδίως στο Υπουργείο Εσω¬ 
τερικών Δημόσιας Διοίκησης και Αποκέντρωσης μέσω 
Περιφέρειας και συντάσσει τη σχετική απόφαση μετά την 
ανακοίνωση της απόκτησης ιθαγένειας. 

15. Παραλαμβάνει δικαιολογητικά περί καθορισμού 
ιθαγένειας των παλιννοστούντων ομογενών και συντάσ¬ 
σει απόφαση Δημάρχου για την εγγραφή τους στο Δημο¬ 
τολόγιο, ύστερα από την έκδοση της σχετικής απόφασης 
από την Περιφέρεια Κεντρικής Μακεδονίας περί καθορι¬ 
σμού της Ελληνικής Ιθαγένειας τους. 

16. Παραλαμβάνει δικαιολογητικά περί καθορισμού 
ιθαγένειας Ελλήνων Ομογενών που γεννήθηκαν και κα¬ 
τοικούν στο εξωτερικό. 

α) Από γονείς Έλληνες οι οποίοι είναι γραμμένοι σε ελ¬ 
ληνικά Δημοτολόγια πλην αδηλώτων. 

β) Από γονείς με μικτούς γάμους. 

γ) Από γονείς γεννημένους στο εξωτερικό ελληνικής κα¬ 
ταγωγής. 

δ) Από γάμους πολιτικούς, ανυπόστατους μέχρι το 
1982. 

17. Παραλαμβάνει δικαιολογητικά περί καθορισμού 
ιθαγένειας αλλοδαπών υπηκόων Ελληνικής εθνικότητος 
κατοίκων Θεσσαλονίκης από Αλβανία, Ρουμανία, Βουλ¬ 
γαρία, κ.λ.π. πλήν της πρώην Σοβιετικής Ένωσης. 

18. Παραλαμβάνει δικαιολογητικά περί καθορισμού 
Ιθαγένειας αλλοδαπών τέκνων που αναγνωρίστηκαν από 
Έλληνα πατέρα ή υιοθετήθηκαν από Έλληνες γονείς. 

19. Αλληλογραφεί και εξυπηρετεί δημότες μέσω των 
Κ.Ε.Π. και 1502. 

20. Τηρεί πρωτόκολλο εισερχομένων και εξερχομένων 
εγγράφων. 

II. ΤΜΗΜΑ ΕΚΛΟΓΙΚΩΝ ΚΑΤΑΛΟΓΩΝ 

1. Συντάσσει από 1ης του έτους έως τέλους Φεβρουά¬ 
ριου ονομαστικές καταστάσεις οι οποίες περιλαμβάνουν 
τους νέους εκλογείς (Ιδάρηδες) που είναι εγγεγραμμένοι 
στο Δημοτολόγιο του Δήμου ©εσ/νίκης και αποκτούν το 
δικαίωμα του εκλέγειν. 

2. Προβαίνει σε έξι δίμηνες Αναθεωρήσεις του Εκλογι¬ 
κού Καταλόγου ετησίως, που περιλαμβάνουν τις μεταβο¬ 
λές που έχουν επέλθει στο Δημοτολόγιο λόγω θανάτου, 
μεταδημότευσης, διόρθωσης στοιχείων εγγραφής και 
απόκτησης ή απώλειας της Ελληνικής Ιθαγένειας (αρ.1 
παρ. 11,12 του ν.2623/1998). 

3. Αποστέλλει τις καταστάσεις των μεταβολών αυτών 
στο πρώτο δεκαήμερο του επόμενου μήνα του διμήνου 
στη Δ/νση Εκλογών του Υπουργείου Εσωτερικών, στο 
εκεί τηρούμενο Αρχείο Εκλογικών Καταλόγων. 

4. Αναρτά τις καταστάσεις των νέων καταλόγων και τις 
ιδιαίτερες καταστάσεις με τις καταχωρημένες μεταβολές 
του δίμηνου στο Δημοτικό Κατάστημα αλλά και στη Δ/νση 
Δημοτικής Κατ/σης από 1ης έως 10ης του επόμενου μή¬ 
να μετά τη λήξη του διμήνου. 

5. Διαβιβάζει τις τυχόν ενστάσεις καιτις εναντίον αυτών 
αντιρρήσεις καθώς καιτις σχετικές καταστάσεις εντός 15 
ημερών από τη λήξη των προθεσμιών στο αρμόδιο Πρω¬ 
τοδικείο για την εκδίκασή τους. 

6. Προβαίνει σε έλεγχο του Εκλογικού Καταλόγου του 
Δήμου μας δύο τουλάχιστον φορές στο δίμηνο, πριν την 
αποστολή του οπτικού δίσκου (οά) με τις καταχωρημένες 
μεταβολές της τρέχουσας Αναθεώρησης στη Δ/νση 
Εκλογών του ΥΠ.ΕΣ.ΔΔΑ,, αλλά και μετά την αποστολή 
των αποτελεσμάτωντης Αναθεώρησης από το Υπουργείο 
Εσωτερικών. 

7. Εντάσσει τους νέους δημότες-εκλογείς Δήμου 
θεσ/νίκης σε εκλογικά διαμερίσματα και ελέγχει την 
ύπαρξη σε όλους ορθού ΕΕΑ (Ειδικού Εκλογικού Αριθ¬ 
μού). 

8. Μεταβάλλει τα εκλογικά διαμερίσματα δημοτών οι 
οποίοι ενημερώνουν την υπηρεσία μας για την ύπαρξη νέ¬ 
ας ισχύουσας διεύθυνσης τους. 

9. Διαγράφει από τον Εκλογικό Κατάλογο, εκλογείς 
εξαιτίας αμετάκλητης δικαστικής απόφασης του αρμό¬ 
διου δικαστηρίου για λιποταξία ή στέρηση του εκλογι¬ 
κού δικαιώματος, για κάποιο συγκεκριμένο χρονικό διά¬ 
στημα λόγω αμετάκλητης ποινικής καταδίκης ή λόγω δι¬ 
καστικής απαγόρευσης (θέση σε δικαστική συμπαράσταση) 
κατόπιν τελεσίδικης απόφασης του αρμόδιου δικαστηρί¬ 
ου). 

10. Προβαίνει σε εκκαθάριση τόσο των παλαιών υφι¬ 
στάμενων διπλοεγγραφών δημοτών μας αλλά και των δη- 
μιουργηθέντων εντωμεταξύ, λόγω της μεγάλης καθυστέ¬ 
ρησης αποστολής και κοινοποίησης των αποφάσεων με¬ 
ταδημοτεύσεων δημοτών που παρουσιάζουν οι Δήμοι. 


11. Διαφοροποιεί τις εργασίες του στις εκάστοτε εκλο¬ 
γές. Στις Δημοτικές Εκλογές συντάσσει Ειδικό Κατάλογο 
Ευρωπαίων Πολιτών, κατοίκων του Δήμου μας, συντάσ¬ 
σει κατάσταση των υποψήφιων δημοτικών και διαμερι- 
σματικών συμβούλων που μεταδημοτεύουν με την ιδιότη¬ 
τα αυτή στο Δήμο μας και ελέγχει μετά τις εκλογές αυ¬ 
τούς που πρέπει να παραμείνουν, λόγω του ότι έχουν 
ανακηρυχθεί ως υποψήφιοι Δημοτικοί Σύμβουλοι από το 
αρμόδιο Πρωτοδικείο. Στις Βουλευτικές Εκλογές συ¬ 
ντάσσει Ειδικό Εκλογικό Κατάλογο Ετεροδημοτών, οι 
οποίοι σύμφωνα με τις ισχύουσες διατάξεις μπορούν να 
ψηφίζουν τους υποψήφιους Βουλευτές της Εκλογικής 
τους Περιφέρειας, σε εκλογικά τμήματα του Δήμου μας, 
εφόσον είναι κάτοικοι του Νομού κ.α. 

12. Ελέγχει την ένταξη των εκλογέων σε εκλογικά δια¬ 
μερίσματα ως προς την τήρηση του προβλεπόμενου από 
το νόμο ( π.δ. 8/2000) αριθμού εκλογέων (από 5.000- 
15.000 εκλογείς ανά εκλογικό διαμέρισμα). 

13. Προεκλογικά, τουλάχιστον για ένα διάστημα τεσσά¬ 
ρων μηνών, ενημερώνει τους εκλογείς για ο,τιδήποτε 
αφοράτην άσκηση του εκλογικού τους δικαιώματος, απο- 
καθιστά την εγγραφή στον Εκλογικό Κατάλογο των τυχόν 
"παραλειφθέντων" εκλογέων, αποκαθιστά τα τυχόν λάθη, 
συντονίζει την επικοινωνία με τις υπόλοιπες συναρμόδιες 
για τη διεξαγωγή των εκλογών υπηρεσίες, παρακολουθεί 
και ενημερώνεται γαι τις συνεχείς εγκυκλίους που κατευ¬ 
θύνουν τις εργασίες, για τις τυχόν νέες νομοθετικές ρυθ¬ 
μίσεις ενόψειτων εκλογών, κ.α. 

14. Τηρεί πρωτόκολλο εισερχόμενων και εξερχόμενων 
εγγράφων, αρχείο αλληλογραφίας με αρμόδιες υπηρε¬ 
σίες του Υπουργείου Εσωτερικών, ή άλλες συναρμόδιες 
με τη διεξαγωγή των Εκλογών υπηρεσίες κ.α. 

15. Ενημερώνει το μηχανογραφημένο Αρχείο Εκλογι¬ 
κού Καταλόγου των δημοτών-εκλογέων του Δήμου μας 
ως προς την κίνηση των δημοτών (εισαγωγή νέων εκλο¬ 
γέων, διαγραφή τους λόγω μεταδημότευσης, θανάτου, 
μεταφοράς σε άλλες οικογενειακές μερίδες, ύπαρξη σε 
όλους Ειδικού Εκλογικού Αριθμού, Εκλογικού Διαμερί¬ 
σματος, αιτίας εγγραφής ή διαγραφής, ημερομηνία απο¬ 
στολής τους στη Δ/νση Εκλογών του ΥΠ.ΕΣ.ΔΔΑ κ.α.). 

16. Σύνταξη εγγράφων και προτάσεων που απευθύνο¬ 
νται στις αρμόδιες υπηρεσίες του ΥΠ.ΕΣ.ΔΔΑ. της Νο¬ 
μαρχίας, της συναρμόδιας με τη διεξαγωγή των Εκλογών 
καθώς και στη Διοίκηση του Δήμου. 

III. ΤΜΗΜΑ ΑΛΛΟΔΑΠΩΝ ΚΑΙ ΜΕΤΑΝΑΣΤΕΥΣΗΣ 

1. Παραλαμβάνει αιτήσεις μετά απαιτούμενα δικαιολο- 
γητικά από αλλοδαπούς οι οποίοι εισέρχονται στη χώρα 
για διάφορους λόγους, όπως: σπουδές, εργασία, ανε¬ 
ξάρτητη οικονομική δραστηριότητα, οικογενειακή συνέ¬ 
νωση, εξαρτημένη εργασία κ.λ.π., προκειμένου να εκδο- 
θεί η σχετική άδεια παραμονής. 

2. Παραλαμβάνει αιτήσεις για ανανέωση των ήδη εκδο- 
θεισών αδειών παραμονής. 

3. Δέχεται δηλώσεις αλλοδαπών για κάθε μεταβολή που 
επέρχεται στις παρακάτω περιπτώσεις: 

- μεταβολή κατοικίας 

- μεταβολή προσωπικής κατάστασης ιδίως αλλαγής 
ιθαγένειας, σύναψη γάμου, λύση ή ακύρωσή του ή γέννη¬ 
ση τέκνου. 

- απώλεια, ανανέωση, μεταβολή διαβατηρίου ή άλλου 
ταξιδιωτικού εγγράφου. 

- απώλεια άδειας παραμονής 

- μεταβολή εργοδότη και απασχόλησης και καταγγελία 
της σύμβασης εργασίας. 

4. Έλεγχος πληρότητας των κατατεθειμένων δικαιολο- 
γητικών και διαβίβαση των σχετικών φακέλων, όλων των 
περιπτώσεων αδειών παραμονής, στην Περιφέρεια Κε¬ 
ντρικής Μακεδονίας για έκδοση αποφάσεων και ενημέ¬ 
ρωση των φακέλων των αλλοδαπών. 

5. Τηρεί πρωτόκολλο παραλαβής αιτήσεων εισερχομέ¬ 
νων και εξερχόμενων εγγράφων, αρχείο αλληλογραφίας 
με τις αστυνομικές και διωκτικές αρχές και άλλες συναρ- 
μόδιες με τους αλλοδαπούς υπηρεσίες. 

6. Τηρεί αρχείο αποφάσεων αδειών παραμονής καθώς 
και ανάκλησης αυτών. 

7. Τηρεί στοιχεία αλλοδαπών (τηλέφωνα, διευθύνσεις, 
κ.λ.π.) ώστε να είναι δυνατή η επικοινωνία με αυτούς. 

8. Φυλάσσει εντός χρηματοκιβωτίου τις άδειες διαμο¬ 
νής νέου τύπου (αυτοκόλλητες ετικέτες αυστηρών προ¬ 
διαγραφών ασφαλείας) έως τη στιγμή της επικόλλησης 
τους σε ισχυρό διαβατήριο των αλλοδαπών και παράδο¬ 
σης αυτών στους ενδιαφερομένους. Σε περίπτωση μη πα¬ 
ραλαβής τους από τους δικαιούχους, τότε επιστρέφονται 
στην εκδούσα αρχή. 

9. Ανάρτηση καταστάσεων ονομάτων αλλοδαπών των 
οποίων η άδεια διαμονής είναι έτοιμη σε εμφανές σημείο 
του Δημοτικού Καταστήματος. 

10. Σύνταξη εγγράφων που απευθύνονται στις αρμό¬ 
διες υπηρεσίες του ΥΠ.ΕΣ. Δ.Δ. & Α., της Περιφέρειας 
Αστυνομικών Τμημάτων και λοιπές συναρμόδιες υπηρε¬ 
σίες για θέματα αλλοδαπών. 

IV. ΤΜΗΜΑ ΜΗΤΡΩΩΝ ΑΡΡΕΝΩΝ 

1. Συντάσσει το ετήσιο Μητρώο Αρρένων και τον Στρα¬ 
τολογικό πίνακα. 

2. Διενεργεί εγγραφές αδήλωτων και αλλοδαπών οι 
οποίοι αποκτούν την Ελληνική Ιθαγένεια. 

3. Διαγράφει από τα Μητρώα Αρρένων τους θανόντες, 
τους απωλέσαντεςτην Ελληνική Ιθαγένεια, ανύπαρκτους 
και αυτούς που απέκτησαν ξένη ιθαγένεια. 

4. Διορθώνει επώνυμα, κύρια ονόματα, πατρώνυμα, μη- 
τρώνυμα, τόπους γέννησης, ληξιαρχικά στοιχεία, έτος 
γέννησης κλπ. ενεργεί αλλαγές στοιχείων λόγω υιοθε¬ 
σίας, αναγνωρίσεως, αποκηρύξεως, αλλαγής φύλλου 
κ.λ.π. 

5. Διενεργεί μεταγραφές και καταχωρήσεις αποφάσε¬ 
ων Νομαρχίας. 

6. Ασχολείται με αναζητήσεις και προσκλήσεις στρα¬ 
τευσίμων. 

7. Εκδίδει πιστοποιητικά εγγραφής σε Μητρώα Αρρέ¬ 
νων παντός τύπου. 

8. Ασχολείται με την αρχειοθέτηση και βιβλιοδέτηση 
αποφάσεων Νομαρχίας που αναφέρονται στις εγγραφές 
και τις μεταβολές στα ετήσια Μητρώα Αρρένων. 

9. Εισάγει στον Η/Υ όλα τα στοιχεία των Μητρώων Αρ¬ 
ρένων καθώς και των αποφάσεων των σχετικών με τις με¬ 
ταβολές. 

10. Αλληλογραφεί με Προξενεία, Στρατολογία, Δήμους 
και λοιπές υπηρεσίες. 

11. Τηρεί πρωτόκολλο εισερχομένων και εξερχομένων 
εγγράφων. 

ΟΡΙΣΜΟΣ ΠΡΟΪΣΤΑΜΕΝΩΝ 

ΕΙΔΙΚΟΤΗΤΕΣ ΑΠΑΣΧΟΛΟΥΜΕΝΩΝ ΥΠΑΛΛΗΛΩΝ 

ΠΡΟΪΣΤΑΜΕΝΟΣ ΔΙΕΥΘΥΝΣΗΣ: Από τον κλάδο ΠΕ 1 

ΓΡΑΦΕΙΟ ΓΡΑΜΜΑΤΕΙΑΣ ΚΑΙ ΑΡΧΕΙΟΥ 

ΥΠΑΛΛΗΛΟΙ 6 ΔΕ 1 

ΥΠΑΛΛΗΛΟΙ 1 ΔΕ 38 

ΥΠΑΛΛΗΛΟΙ 3 ΥΕ 1 (ΚΛΗΤΗΡΩΝ) 


I. ΤΜΗΜΑ ΔΗΜΟΤΟΛΟΓΙΟΥ 

ΠΡΟΪΣΤΑΜΕΝΟΣ ΤΜΗΜΑΤΟΣ: Από τον κλάδο ΠΕ 1 
ΥΠΑΛΛΗΛΟΙ 13 ΠΕΙ 
ΥΠΑΛΛΗΛΟΙ 36 ΔΕ 1 
ΥΠΑΛΛΗΛΟΙ 15 ΔΕ 38 

II. ΤΜΗΜΑ ΕΚΛΟΓΙΚΩΝ ΚΑΤΑΛΟΓΩΝ 
ΠΡΟΪΣΤΑΜΕΝΟΣ ΤΜΗΜΑΤΟΣ: Από τον κλάδο ΠΕ 1 
ΥΠΑΛΛΗΛΟΙ 3 ΠΕ 1 

ΥΠΑΛΛΗΛΟΙ 6 ΔΕ 1 
ΥΠΑΛΛΗΛΟΙ 5 ΔΕ 38 

III. ΤΜΗΜΑ ΑΛΛΟΔΑΠΩΝ ΚΑΙ ΜΕΤΑΝΑΣΤΕΥΣΗΣ 
ΠΡΟΪΣΤΑΜΕΝΟΣ ΤΜΗΜΑΤΟΣ: Από τον κλάδο ΠΕ 1 
ΥΠΑΛΛΗΛΟΙ 2 ΠΕ 1 

ΥΠΑΛΛΗΛΟΙ 5 ΔΕ 1 
ΥΠΑΛΛΗΛΟΙ 3 ΔΕ 38 

IV. ΤΜΗΜΑ ΜΗΤΡΩΩΝ ΑΡΡΕΝΩΝ 
ΠΡΟΪΣΤΑΜΕΝΟΣ ΤΜΗΜΑΤΟΣ: Από τον κλάδο ΠΕ 1 
ΥΠΑΛΛΗΛΟΙ 2 ΠΕ 1 

ΥΠΑΛΛΗΛΟΙ 5 ΔΕ 1 
ΥΠΑΛΛΗΛΟΙ 5 ΔΕ 38 
ΑΚΡΟΤΕΛΕΥΤΙΟ ΑΡΘΡΟ 
ΚΑΛΥΨΗ ΔΑΠΑΝΗΣ 

Από τις διατάξεις αυτής της απόφασης προκαλείται δα¬ 
πάνη ύψους 1.298.310,20 € σε βάρος του προϋπολογι¬ 
σμού του δήμου Θεσσαλονίκης. 

Στον προϋπολογισμό του έτους που θα αποφασισθεί η 
κάλυψη θέσεων θα υπάρξει πρόβλεψη ανάλογης πίστω¬ 
σης. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Θεσσαλονίκη, 16 Φεβρουάριου 2004 

Με εντολή Γενικού Γραμματέα Περιφέρειας 
Η Διευθύντρια Αυτοδιοίκησης και Αποκέντρωσης 
ΕΛΕΝΗ ΠΑΡΖΗ 
-♦- 

Αριθ. 19664 (5) 

Τροποποίηση του Οργανισμού Εσωτερικής Υπηρεσίας 
του Δήμου Χιλιοχωρίων Ν. Μεσσηνίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 12τουΝ. 1188/81 όπως αυ¬ 
τές τροποποιήθηκαν από τις ίδιες των άρθρων 8 παρ. 5 
του Ν. 2307/95 και 1 παρ. 2 εδαφ στ'του Ν. 2503/97, περί 
οργανισμών εσωτερικής υπηρεσίας των ΟΤΑ Α' βαθμού. 

2. Την 6328/1999 απόφασή μας η οποία δημοσιεύθηκε 
στο ΦΕΚ 1105/Β/9.6.1999, με την οποία εγκρίθηκε ο 
Ο.Ε.Υ. του δήμου Χιλιοχωρίων (όπως τροποποιήθηκε και 
ισχύει με την ΑΠ 12459/22.9.2003 όμοια δική μας - ΦΕΚ 
1416/Β'/1.10.2003 

3. Την 105/2003 απόφαση του Δ.Σ. Χιλιοχωρίων περί 
τροποποίησης (συμπλήρωσης) του Ο.Ε.Υ. του δήμου, με 
την προσθήκη Γ ραφείου Ταμιακής Υπηρεσίας. 

4. Την ομόφωνη γνωμοδότηση του Υπηρεσιακού Συμ¬ 
βουλίου των ΟΤΑ Ν. Μεσσηνίας έτσι όπως αυτή διατυπώ¬ 
θηκε στο Πρακτικό Νο 12/12.12.2003. 

5. Την 7092/97 απόφαση του Γ.Γ.Π.Π. «περί άσκησης 
αρμοδιοτήτων κατ’ εντολή» (ΦΕΚ 551/Β/3.6.1998), απο¬ 
φασίζουμε: 

Τροποποιούμε την 6328/1999 απόφασή μας με την 
οποία εγκρίναμετονΟ.Ε.Υ. του δήμου Χιλιοχωρίων (όπως 
τροποποιήθηκε με την Α.Π. 12459/22.89.2003 όμοια δική 
μας), και ως εξής: 

Α. Στο μέρος, Τ. ΣΧΕΔΙΑΓΡΑΜΜΑ ΟΡΓΑΝΟΓΡΑΜΜΑ¬ 
ΤΟΣ ΤΟΥ ΔΗΜΟΥ ΧΙΛΙΟΧΩΡΙΩΝ, στο ΤΜΗΜΑ ΟΙΚΟΝΟ¬ 
ΜΙΚΩΝ ΥΠΗΡΕΣΙΩΝ ΚΑΙ ΠΡΟΓΡΑΜΜΑΤΙΣΜΟΥ, προστί¬ 
θεται Γραφείο Ταμιακής Υπηρεσίας. 

Β. Στο κεφάλαιο, 2. Οι αναγκαίες διοικητικές θέσεις που 
προβλέπονται κατά διοικητική μονάδα είναι οι εξής, στην 
παράγραφο, Α. ΠΡΟΣΩΠΙΚΟ ΜΕ ΣΧΕΣΗ ΔΗΜΟΣΙΟΥ ΔΙ¬ 
ΚΑΙΟΥ,: 

- δύο (2) - από τις τέσσερις υφιστάμενες στο Τμήμα Δι¬ 
οικητικών Υπηρεσιών - θέσεις ΔΕ 1 Διοικητικών μεταφέ- 
ρομαι στο Τ μήμα Οικονομικών Υπηρεσιών (για το Γ ραφείο 
της Ταμιακής Υπηρεσίας). 

Γ. Στο μέρος Π. ΑΡΜΟΔΙΟΤΗΤΕΣ ΥΠΗΡΕΣΙΩΝ, στο 
ΤΜΗΜΑ ΟΙΚΟΝΟΜΙΚΩΝ ΥΠΗΡΕΣΙΩΝ, προστίθεται πα¬ 
ράγραφος 3, ως εξής: 

3. Γραφείο Ταμιακής Υπηρεσίας. 

- Διαμορφώνει και παρακολουθεί τα ταμιακά προγράμ¬ 
ματα του Δήμου με τη συνεχή παρακολούθηση των υπο¬ 
χρεώσεων και των αναμενόμενων εισπράξεων. 

-Παραλαμβάνειτα χρηματικά εντάλματα πληρωμών και 
διενεργεί τις πληρωμές προς τους δικαιούχους μετά από 
έλεγχο των δικαιολογητικών και την συμπλήρωση αυτών 
σύμφωνα με όσα ορίζονται στις κείμενες διατάξεις (π.χ. 
φορολογική ή ασφαλιστική ενημερότητα όπου απαιτείται 

- Καταγράφει τις διενεργούμενες πληρωμές σύμφωνα 
με τις ισχύουσες διαδικασίες. 

- Μεριμνά για την απόδοση των κάθε φύσεως κρατήσε¬ 
ων υπέρ τρίτων που αντιστοιχούν στα επιμέρους εντάλ¬ 
ματα πληρωμής, όπως αποδώσεις φόρων, ασφαλιστικών 
ταμείων, κ.λ.π. 

- Διενεργεί τις εισπράξεις των οφειλών προς τον δήμο 
Εκδίδει τα γραμμάτια είσπραξης και ενημερώνει αρχείο 
οφειλετών. 

- Παρακολουθεί την πραγματοποίηση των υποχρεώσε¬ 
ων των οφειλετών προς το Δήμο και ενημερώνει το λογι¬ 
στηρίου για τις καθυστερούμενες οφειλές. 

- Καταρτίζει περιοδικές καταστάσεις των πληρωτέων 
και των πληρωθέντων εξόδων. 

- Παραλαμβάνει τους βεβαιωτικούς καταλόγους των 
υπόχρεων και των αντίστοιχων οφειλομένων στο Δήμο 
ποσών κατά κατηγορία προσόδου. Εκδίδει και μεριμνά 


για την κοινοποίηση ατομικών ή ειδικών προσκλήσεων 
προς τους οφειλέτες του Δήμου. 

- Ενημερώνει το περιοδικό αρχείο οφειλετών κατά οφει¬ 
λέτη όπου αναγράφονται τα οφειλόμενα ποσά ανά κατη¬ 
γορία προσόδου. 

- Τηρεί τις διαδικασίες, αρχεία και γενικά τους λογαρια¬ 
σμούς του λογιστικού συστήματος του Δήμου που αφο¬ 
ρούν τα εισπρακτέα και τα πραγματοποιηθέντα έσοδα 
του Δήμου, σύμφωνα με τις ισχύουσες διαδικασίες. 

- Καταρτίζει περιοδικές καταστάσεις εισπραχθέντων 
και εισπρακτέων εσόδων. 

- Τηρεί το φυσικό ταμείου στα γραφεία του Δήμου Διε¬ 
νεργεί τις χρηματικές δοσοληψίες με τις Τράπεζες. 

- Τηρεί αρχεία κάθε είδους παραστατικών και αντίστοι- 
χοον δικαιολογητικών που χρησιμοποιούνται για την ενη¬ 
μέρωση του λογιστικού συστήματος του Δήμου. 

- Παρέχει κάθε είδους στοιχεία που ζητούνται από Δη¬ 
μόσιες -Ελεγκτικές υπηρεσίες, σύμφωνα με τις εκάστοτε 
ισχύουσες διαδικασίες. 

Κατά τα λοιπά ισχύει ως έχει η 6328/1999 απόφασή μας 
(ΦΕΚ1105/Β79.6.1999) με την οποία εγκρίθηκε ο ΟΕΥτου 
δήμου Χιλιοχωρίων (όπως τροποποιήθηκε με την Α.Π. 
12459/22.9.2003 όμοια δική μας). 

- Από την παρούσα απόφαση δεν προκαλείται δαπάνη 
σε βάρος του προϋπολογισμού του Δήμου Χιλιοχωρίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 3 Φεβρουάριου 2004 

Με εντολή Γ ενικού Γ ραμματέα Περιφέρειας 
Ο Διευθυντής κ.α.α. 

Π. ΝΤΑΙΒΙΣ 
-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στην Φ.99574/1485/22.1.2004 απόφαση πολιτογράφη¬ 
σης του αλλογενούς αλλοδαπού ΜΠΑΡΖΑΝΙ ΣΟΛΕΙΜΑΝ 
του Χασσάν, που δημοσιεύθηκε στο ΦΕΚ 235/9.2.2004 τ.Β' 
και αφορά την απόκτηση της Ελληνικής ιθαγένειας του ως 
άνω αλλοδαπού, επιφέρεται η πιο κάτω διόρθωση: 

Από το λανθασμένο όνομα: «ΜΠΑΡΖΑΝΙ ΣΟΛΕΙΜΑΝ του 
Χασάν», στο σωστό: «ΜΠΑΡΖΑΝΙ ΣΟΛΕΙΜΑΝ του 
ΧΑΣΣΑΝ». 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




